
Ravimiseaduse muutmise seadus

[bookmark: _Hlk219989382]Ravimiseaduses tehakse järgmised muudatused:

1) paragrahvi 164 lõige 1 muudetakse ja sõnastatakse järgmiselt:

„(1) Haiglaerandi luba väljastatakse 90 päeva jooksul pärast seda, kui Ravimiametile on esitatud kõik käesoleva seaduse § 162 lõike 5 alusel kehtestatud määruses nõutavad andmed ja dokumendid haiglaerandi ravimi kvaliteedi, efektiivsuse ja ohutuse hindamiseks ning Ravimiamet on saanud käesoleva seaduse § 992 alusel moodustatud kliiniliste uuringute eetikakomitee hinnangu patsiendi õiguste kaitse, ohutuse ja heaolu tagamise kohta.”;

2) paragrahvi 30 lõiget 4 täiendatakse teise lausega järgmises sõnastuses:

„Kui üldapteegil puudub õigus või võimekus ravimit valmistada või jaendada või valmistada, võib haiglaapteek väljastada üldapteegile või tervishoiuteenuse osutajale tellimislehe alusel jaendatud või valmistatud või jaendatud ravimi.”;	Comment by Markus Ühtigi - JUSTDIGI: Kust saab üldapteek ravimi siis, kui esineb muu põhjus peale õiguse või võimekuse puudumise? Eelnõu p 14 mainib õigust ja kohustust ravimit valmistada, kuid kohustus ei välista ajutist võimetust. P 14 kohaselt ei pea kohustust ka ise täitma. Kas eelnõu p-de 2 ja 14 sõnastused on regulatsiooni kui tervikut arvestades läbi mõeldud?	Comment by Mari Koik - JUSTDIGI: Kehtiva RavSi eeskujul

[bookmark: _Hlk213688000][bookmark: _Hlk213683373]3) paragrahvi 30 lõige 9 muudetakse ja sõnastatakse järgmiselt:

„(9) Haigla- ja veterinaarapteegi struktuuriüksuseks on haruapteek. Üldapteegi struktuuriüksusteks on haruapteek ja apteegiautomaat. Üld- ja veterinaarapteegi haruapteegi asukoht peab olema tähistatud üldapteegi nimega, millele on lisatud sõna „haruapteek”. Apteegiautomaat peab olema tähistatud üldapteegi nimega, millele on lisatud sõna „apteegiautomaat”.”;	Comment by Mari Koik - JUSTDIGI: Igaks juhuks: kas ka veterinaarapteegi puhul üldapteegi nimi?

4) paragrahvi 30 täiendatakse lõikega 92 järgmises sõnastuses:

„(92) Apteegiautomaat on tehniline seade, mis võimaldab apteegil osutada distantsilt piiratud ulatuses apteegiteenust ravimite väljastamisega kohapeal.”;	Comment by Markus Ühtigi - JUSTDIGI: Kas ei oleks vajalik täpsustada, kas mõeldud on ainult üldapteeki? Sest RavS § 30 lg 1 p-de 2 ja 3 kohaselt on apteek lisaks ka veel veterinaarapteek ja haiglaapteek. Aga nemad ju apteegiautomaati ei halda?

5) paragrahvi 30 lõige 10 muudetakse ja sõnastatakse järgmiselt:

„(10) Haruapteegi ja apteegiautomaadi tegevusele kohaldatakse vastavat liiki apteegi kohta kehtestatud nõudeid käesolevas seaduses sätestatud erisustega.”;

6) paragrahvi 30 täiendatakse lõikega 101 järgmises sõnastuses:	Comment by Markus Ühtigi - JUSTDIGI: Järjestikused ja samal ajal jõustuvad muudatused tuleb koondada ühe vormeli alla.

„(101) Apteegi struktuuriüksused kantakse apteegi tegevusloale. Ühele üldapteegi tegevusloale võib kanda kuni viis apteegiautomaati.”;

7) paragrahvi 30 täiendatakse lõikega 102 järgmises sõnastuses:

„(102) Enam kui 4000 elanikuga linnas kui asustusüksusena asustusüksuses võib üldapteegil olla üks apteegiautomaat ning see peab asuma selle üldapteegiga samas asukohas. Vähem kui 4000 elanikuga asustusüksuses võib apteegiautomaat asuda selle üldapteegi või haruapteegiga samas asukohas või vähemalt ühe kilomeetri kaugusel teise apteegiteenuse osutamise tegevusloa omaja apteegist.”;	Comment by Mari Koik - JUSTDIGI: Keeleliselt parem; ka sellist sõnastust on kehtivas RavSis	Comment by Markus Ühtigi - JUSTDIGI: Kas linn saab olla ka mitte asustusüksus? Või milleks see täpsustus vajalik siin on?

[bookmark: _Hlk214282734]8) paragrahvi 31 lõike 7 teine lause muudetakse ja sõnastatakse järgmiselt:

„Nimetatud määruses võib ette näha üldapteekide struktuuriüksuste, haiglaapteekide ja veterinaarapteekide erisused võrreldes üldapteekide kohta kehtestatud nõuetega.”;

9) paragrahvi 32 lõiget 1 täiendatakse kolmanda ja neljanda lausega järgmises sõnastuses:

„Üldapteegil on õigus täita mittesteriilsete ravimite valmistamise kohustust teiselt ravimite valmistamise õigusega üldapteegilt ravimite valmistamise teenust kirjaliku lepingu alusel sisse ostes, eeldusel et see võimaldab ravimi mõistliku aja jooksul väljastada. Teisele apteegile kirjaliku lepingu alusel valmistada antud ravimi väljastab selle valmistamise tellinud apteek, kui ravimi ostja ei ole avaldanud soovi, et see väljastataks ravimi valmistanud apteegist.”;

10) paragrahvi 32 lõikes 4 asendatakse sõna „Apteegiteenuse” sõnaga „Üldapteegi”;

11) paragrahvi 32 lõikes 6 asendatakse sõnad „üld- ja veterinaarapteegist” sõnaga „apteegist”;

12) paragrahvi 33 lõiget 13 täiendatakse pärast sõna „korras” sõnadega „ja apteegiautomaadist”;

13) paragrahvi 46 lõiget 5 täiendatakse punktiga 5 järgmises sõnastuses:

„5) apteegiautomaadi asukoht, plaan ja kirjeldus ning apteegiteenuse osutamise ja tehnoloogilise lahenduse kirjeldus, kui tegevusloale soovitakse üldapteegi struktuuriüksusena kanda apteegiautomaati.”;	Comment by Markus Ühtigi - JUSTDIGI: Mida on mõeldud "plaani" all? "Kirjeldus" on iseenesest seletuskirjas küll avatud, kuid plaani olemust selgitatud ei ole.

14) paragrahvi 50 punkt 3 muudetakse ja sõnastatakse järgmiselt:

„3) ravimirühmad, millesse kuuluvate ravimite valmistamise õigus ja kohustus on üldapteegil või haiglaapteegil, ning andmed selle kohta, kas üldapteegi ravimite valmistamise kohustust täidetakse ise või teiselt apteegilt ravimite valmistamise teenust lepingu alusel sisse ostes;”;

15) paragrahvi 992 lõiget 1 täiendatakse pärast sõnu „kliinilise uuringu tegemisele” sõnadega „ja haiglaerandi ravimi kasutamisele”;

16) paragrahvi 992 täiendatakse lõikega 21 järgmises sõnastuses:

„(21) Eetikakomitee annab Ravimiametile hinnangu haiglaerandi ravimi kasutamisel patsiendi õiguste kaitse, ohutuse ja heaolu tagamise kohta.”;

17) seadust täiendatakse §-ga 11614 järgmises sõnastuses:

„§ 11614. Apteegiautomaatide regulatsiooni kasutuselevõtu järelhindamine	Comment by Mari Koik - JUSTDIGI: Võiks nimetada konkreetselt

Majandus- ja Kommunikatsiooniministeerium analüüsib hiljemalt kolm aastat pärast käesoleva seaduse jõustumist seaduses sätestatud apteegiautomaatide regulatsiooni kasutuselevõtu mõjusid ning esitab vajaduse korral ettepanekud õigusaktide muutmiseks.”.	Comment by Markus Ühtigi - JUSTDIGI: Miks on Majandus- ja Kommunikatsiooniministeerium järelhindamise eest vastutav, kui Ravimiamet ning ravimite ja apteekidega seonduvad küsimused on Sotsiaalministeeriumi valitsemisalas? Kas tuginetakse sellele, et ettevõtluse arendamine on VVS § 63 lg 1 kohaselt MKM-i valitsemisalas? See ei ole meie hinnangul sellisel juhul õige, kuna praegu on fookus ennekõike ravimite kättesaadavuse küsimusel.

Kui jätkuvalt leitakse, et MKM peab kindlasti järelhindamist läbi viima, siis tuleks seletuskirjas põhjendada sellist valikut.	Comment by Markus Ühtigi - JUSTDIGI: Vale sõnastus. Käesolev seadus jõustunud juba 2005. aastal. Kuna jõustumisnormi ei ole ning kogu sisu jõustub ühel ajal, siis saab siia asemele panna "käesoleva paragrahvi jõustumist".



Lauri Hussar
Riigikogu esimees
 
Tallinn, „.…” …………….. 2026. a
___________________________________________________________________________
Algatab Vabariigi Valitsus …………… 2026. a
 
(allkirjastatud digitaalselt)



2

